Խմբային փուլում տաքանալը միայն տակտիկական գրագիտության շնորհիվ անել հնարավոր չէ, անհրաժեշտ են նաև մրցակիցներ: Մրցակիցներ, որոնք որոշակի խնդիրներ կառաջադրեն, հենց դրանք լուծելու գործում էլ հնարավոր է տաքանալ ու գեներացնել լուծումների պաշարներ: Հենց դրա համար Բելգիան չէր հասցրել տաքանալ, իսկ ահա Բրազիլիան մի լավ տաքացել էր, հատկապես Շվեյցարիայի հետ խաղում, երբ նրանց մոտ ավելի շատ բան չէր ստացվել, քան ստացվել էր: Հենց դրանով է վտանգավոր 9 միավորը, խմբային փուլում թիմին անհրաժեշտ են խոչընդոտներ: Բայց եթե խոչընդոտները հանդիպում են, ու այսքանից հետո էլ չես տաքացել, ուրեմն դու Իսպանիայի հավաքականն ես, ադիոս: